Document ID: /roh_data/filtered/swiss_laws_in_ROHinterleaved.jsonl.gz/24412

This text was translated from IT into Rumantsch Grischun.

Se decide di confermare il decreto d’accusa, il pubblico ministero trasmette senza indugio gli atti al tribunale di primo grado affinché svolga la procedura dibattimentale. In tal caso, il decreto d’accusa è considerato come atto d’accusa. Il tribunale di primo grado statuisce sulla validità del decreto d’accusa e dell’opposizione. L’opposizione può essere ritirata fino alla conclusione delle arringhe. Se l’opponente ingiustificatamente non compare al dibattimento né si fa rappresentare, l’opposizione è considerata ritirata. Se il decreto d’accusa non è valido, il giudice lo annulla e rinvia la causa al pubblico ministero affinché svolga una nuova procedura preliminare. Se l’opposizione contesta soltanto le spese e le indennità o altre conseguenze accessorie, il giudice pronuncia in procedura scritta, eccetto che l’opponente chieda espressamente un’udienza. Se contro più persone sono stati emessi decreti d’accusa che riguardano i medesimi fatti, è applicabile per analogia l’articolo 392.

Sche la procura publica decida d’insister sin il mandat penal, surdat ella immediatamain las actas a la dretgira d’emprima instanza per exequir la procedura principala. Il mandat penal vala sco acta d’accusaziun. La dretgira d’emprima instanza decida davart la valaivladad dal mandat penal e da la protesta. La protesta po vegnir retratga fin a la terminaziun dals pledoyers. Sch’il protestader na cumpara nunperstgisadamain betg a la tractativa principala e sch’el na sa lascha er betg represchentar, vala sia protesta sco retratga. Sch’il mandat penal è nunvalaivel, l’annullescha la dretgira e surdat il cas a la procura publica per exequir ina nova procedura preliminara. Sche la protesta sa referescha mo als custs ed a las indemnisaziuns ubain ad ulteriuras consequenzas accessoricas, decida la dretgira en ina procedura en scrit, nun ch’il protestader pretendia expressivamain ina tractativa. Sch’i èn vegnids decretads cunter pliras persunas mandats penals che sa refereschan als medems fatgs, è applitgabel l’artitgel 392 confurm al senn.